Realitná kancelária je tu v prvom rade preto, aby vám pomohla kompletne zastrešiť celý proces predaja (prenájmu) vašej nehnuteľnosti, získala vám klientov a pomohla vám predať ju čo možno najrýchlejšie a so ziskom. Kvalitná realitná kancelária tiež zabezpečí, že celý proces prebehne v súlade s aktuálne platnou legislatívou, vypracuje riadne zmluvy a celý proces bude viesť tak, aby ste sa nemuseli o nič starať. Realitky by tiež mali mať finančného experta, ktorý zabezpečí financovanie, aby mohol dohliadnuť aj na stranu kupca a kontrolovať, či je všetko v poriadku aj po finančnej stránke, prípadne financie kupcovi zastrešiť.Viete, finálne si vieme všetko spraviť svojpomocne, ale treba sa zamyslieť, či to naozaj stojí za to. Napríklad ani kúpeľňu si nebudete obkladať sami, keď ste to nikdy nerobili. O to viac je dôležitejšie mať všetko zabezpečené, keď predávate nehnuteľnosť, čo je proces v hodnote desiatok až stoviek (a viac) tísíc.